ହାଇୱା ଚାପାରେ ପୂର୍ତ୍ତ ବିଭାଗ କର୍ମଚାରୀଙ୍କ ମୃତ୍ୟୁ\nଦଶରଥପୁର,୨୧।୧୨(ଡି.ଏନ.ଏ.) ଯାଜପୁର ଜିଲା ଦଶରଥପୁର ବ୍ଲକ କାଟିଆ-ବୈଷପାନ ରାସ୍ତା କାର୍ଯ୍\nହାଇୱା ଚାପାରେ ପୂର୍ତ୍ତ ବିଭାଗ କର୍ମଚାରୀଙ୍କ ମୃତ୍ୟୁ\t December 21st, 00:00 AM December 21st, 00:00 AM\nଦଶରଥପୁର,୨୧।୧୨(ଡି.ଏନ.ଏ.) ଯାଜପୁର ଜିଲା ଦଶରଥପୁର ବ୍ଲକ କାଟିଆ-ବୈଷପାନ ରାସ୍ତା କାର୍ଯ୍ୟ ଚାଲିଥିବା ବେଳେ ଗୁରୁବାର ଅପରାହ୍ନରେ କାର୍ଯ୍ୟ ତଦାରଖ କରୁଥିବା ଜଣେ ପୂର୍ତ୍ତ ବିଭାଗ କର୍ମଚାରୀଙ୍କ ଉପରେ ହାଇୱା ଚଢ଼ିଯିବାରୁ ଘଟଣାସ୍ଥଳରେ ତାଙ୍କର ମୃତ୍ୟୁ ହୋଇଥିବା ଜଣାଯାଇଛି। ମୃତ କର୍ମଚାରୀ ହେଲେ ବୈଦରାଜପୁର ବାରବାଟି ଗ୍ରାମର ପ୍ରଫୁଲ୍ଲ ଚନ୍ଦ୍ର ସାହୁ(୪୮)। ଏହି ଦୁର୍ଘଟଣା ପରେ ହାଇୱା ଡ୍ରାଇଭର ଫେରାର ହୋଇଯାଇଛନ୍ତି। ଖବରପାଇ ମଙ୍ଗଳପୁର ଥାନା ପୋଲିସ ଘଟଣାସ୍ଥଳରେ ପହଞ୍ଚି ହାଇୱାଟିକୁ ଜବତ କରିବା ସହ ବ୍ୟବଚ୍ଛେଦ ପାଇଁ ମୃତଦେହ ନେବାକୁ ପ୍ରସ୍ତୁତି ଚଳାଇଥିଲା। ମାତ୍ର ମୃତକଙ୍କ ସମ୍ପର୍କୀୟ ଓ ସ୍ଥାନୀୟ ଲୋକେ ଏହାକୁ ବିରୋଧ କରି ମୃତଦେହ ଉଠାଇବାକୁ ଦେଇ ନ ଥିଲେ । ଦାବି ପୂରଣ ନ ହେବା ପର୍ଯ୍ୟନ୍ତ ଏହି ଆନ୍ଦୋଳନ ପ୍ରତ୍ୟାହୃତ ହେବ ନାହିଁ ବୋଲି ସେମାନେ ଚେତାବନୀ ଦେଇଛନ୍ତି । ଘଟଣାର ଉଚ୍ଚସ୍ତରୀୟ ତଦନ୍ତ ସହ ସମ୍ପୃକ୍ତ ପ୍ରଶାସନିକ ଅଧିକାରୀ ଘଟଣାସ୍ଥଳରେ ପହଞ୍ଚି ଉପଯୁକ୍ତ କ୍ଷତିପୂରଣ ଦେବାକୁ ମୃତକଙ୍କ ପରିବାର ଲୋକେ ଦାବି କରିଛନ୍ତି। ଖବର ଲେଖା ହେବା ପର୍ଯ୍ୟନ୍ତ ମୃତଦେହ ଉଠି ନ ଥିଲା । ଏ ନେଇ ସ୍ଥାନୀୟ ଅଞ୍ଚଳରେ ଚାପା ଉତ୍ତେଜନା ପ୍ରକାଶ ପାଇଛି । ସୂଚନାଯୋଗ୍ୟ ଯେ, ବିରଜା କନଷ୍ଟ୍ରକ୍ସନକୁ ଏହି ରାସ୍ତାର ଉନ୍ନତୀକରଣ କାର୍ଯ୍ୟ ନ୍ୟସ୍ତ କରାଯାଇଛି । କମ୍ପାନୀର ଓଆର ୦୪ ପି ୩୦୨୫ ନମ୍ବର ବିଶିଷ୍ଟ ଏକ ହାଇୱା ଗାଡ଼ି ବାଳଦା ପ୍ରଧାନ ସାହି ଛକ ନିକଟରେ ପିଚୁ ଗୋଳା ହୋଇଥିବା ଚିପ୍ସ ଅନ୍ଲୋଡ କରିବା ଲାଗି ପଛକୁ ଚାଲିଥିଲା। ତେବେ ଡ୍ରାଇଭରଙ୍କ ଅସାବଧାନତା ଯୋଗୁ ପଛରେ ସ୍କୁଟି ଉପରେ ବସିଥିବା ପୂର୍ତ୍ତ ବିଭାଗ କର୍ମଚାରୀ ପ୍ରଫୁଲ୍ଲଙ୍କ ଉପରେ ହାଇଓ୍ବା ମାଡି ଯାଇଥିଲା । ରାସ୍ତା କାର୍ଯ୍ୟର ତଦାରଖ କରୁଥିବା ସମୟରେ ଏହି ଦୁର୍ଘଟଣା ଘଟିଛି ବୋଲି କେତେଜଣ ପ୍ରତ୍ୟେକ୍ଷଦର୍ଶୀ ପ୍ରକାଶ କରିଛନ୍ତି ।
